Lav et referat af nedenstående tekst:

Tekst:
AaB Ishockey bekræfter tirsdag, at Brad Rooney kommer til truppen. I sæsonen 2007/2008 ifører den stærke canadier sig den rød-hvide AaB-trøje. - Brad er en indpisker og en ledertype, både på og uden for banen. Det var bestemt ikke tilfældigt, at han var anfører i SønderjyskE, da han gerne går forrest, når det gælder, siger AaB's sportsdirektør Ole Nielsen i en pressemeddelelse. I den netop overståede sæson blev Rooney noteret for hele 59 point i 47 kampe, og i AaB genforenes canadieren således med de tidligere holdkammerater Brian Casey og svenske Dejan Matejic. - Han har det drive og den speed, som vi gerne vil have i truppen til den kommende sæson. Og med næstflest scoringer i Oddset Ligaens grundspil må man sige, at han også er en særdeles målfarlig herre, lyder det fra Ole Nielsen. Dejan Matejic og landsmanden Tobias Holm er ligeledes på plads i den kommende sæson, og begge spillere får stor ros med på vejen af Ole Nielsen. - De har begge vist store kvaliteter gennem hele sæsonen. Dertil er de utrolig gode og hurtige på skøjterne og har været nogle af vores mest markante spillere i både grund- og slutspil, hvorfor vi naturligvis gerne ville beholde dem i truppen. Tobias Holm scorede i sæsonen 2006/2007 46 point i 47 kampe, mens Dejan Matejic leverede 43 point i 46 kampe for AaB's DM-sølvvindere.

Referat:
Brad Rooney skifter fra SønderjyskE til AaB Ishockey på en etårig kontrakt.  Også Dejan Matejic og Tobias Holm er på plads til den kommende sæson